ריכרד קון

רִיכַרְד קוּן (בגרמנית: Richard Kuhn; 3 בדצמבר 1900 – 1 באוגוסט 1967) היה ביוכימאי גרמני ממוצא אוסטרי, חתן פרס נובל לכימיה, "על עבודתו בקרוטנואידים וויטמינים".

חייו 
ריכרד קון נולד בווינה בשנת 1900. בשנת 1918 החל ללמוד כימיה באוניברסיטת וינה, ובשנת 1922 קיבל תואר דוקטור מאוניברסיטת מינכן על עבודה שעסקה באנזימים. קון המשיך במחקר באוניברסיטת מינכן, ולאחר מכן במכון הטכנולוגי של ציריך (ETH). בשנת 1929 עבר לאוניברסיטת היידלברג, ושם התמנה בשנת 1937 לראש המחלקה לכימיה.

תחומי המחקר של קון כללו  קרוטנואידים, סטראוכימיה, ויטמינים ואנזימים. הוא הראשון שהצליח לבודד ויטמין B. הוא הוכרז כחתן פרס נובל לכימיה לשנת 1938, אך עקב העוינות של המשטר הנאצי לפרס זה, נאסר עליו לקבל את הפרס. התעודה והמדליה אך לא המענק הכספי ניתנו לו רק לאחר מלחמת העולם השנייה. 

במהלך מלחמת העולם השנייה עמד בראש צוות מחקר שעסק בחקר גז עצבים . 

בשנת 1942 זכה בפרס גתה, שבשנות השלטון הנאצי הוענק לאישים שהזדהו עם המשטר הנאצי ותמכו בו.

בנוסף לפעילותו באוניברסיטת היידלברג, היה קשור שנים רבות למכון מקס פלאנק ולאוניברסיטת פנסילבניה.

קון מת בשנת 1967 בהיידלברג שבגרמניה.

פרסים

קישורים חיצוניים

 פרטים אודותיו באתר NNDB

הערות שוליים

בוגרי אוניברסיטת מינכן
זוכי פרס נובל לכימיה
ביוכימאים גרמנים
מדענים אוסטרים
זוכי פרס נובל גרמנים
זוכי פרס גתה
סגל המכון הטכנולוגי של ציריך
בוגרי אוניברסיטת וינה
חברי האקדמיה למדעים ולאמנויות של גטינגן
גרמנים שנולדו ב-1900
גרמנים שנפטרו ב-1967